ინაშარიძეები (ქედის მუნიციპალიტეტი)
ინაშარიძეები — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, მერისის თემში (სოფლები: გარეტყე, გუნდაური, ინაშარიძეები, მერისი, ნამონასტრევი, სილიბაური, სიხალიძეები). მდებარეობს შავშეთის ქედის ჩრდილოეთ მთისწინეთში, მდინარე მერისის (აჭარისწყლის აუზი) მარჯვენა მხარეს, ზღვის დონიდან 430 მ სიმაღლეზე, დაბა ქედიდან დაშორებულია 8 კილომეტრით. 2014 წლის აღწერის მონაცემებით სოფელში ცხოვრობს 200 კაცი.